“ᐊᑲᐎᔾ ᒥᑯᔅᑲᑕᔨᑎᒧᒄ᙮
ᑕᑈᐅᒐᔨᒪᐧᒄ ᒋᓴᒪᓂᑐᐤ,
ᓂᔾ ᑭᔭ ᑕᑈᐅᒐᔨᒥᒄ᙮
ᐊᓐᑕ ᓄᑕᐎᔾ ᐎᒋᒡ ᒥᔅᑎ ᒥᒐᓇ ᐊ ‍ ᐱᔅᒋᒐᔭᒋ᙮
ᓂᑭ ‍ ᐃᑐᑕᓐ ᓇᑕ ᒐᒋ ᐊᔭᔅᑯᔍᑎᑯᒡ ᐊᓐᑕ ᒐ ‍ ᑕᔭᒄ᙮
ᓇᒪ ᒋᐸ ᐅᒋ ‍ ᐃᑎᑎᓇᐛᐤ ᐅ ᐊᑲ ᐅᒋ ᑕᑈᒥᑲᒡ᙮
ᒋᔅᑕᔭᓇ ᒪᒃ ᐊᓐᑕ ᒐ ‍ ᑕᔭᒄ,
ᐊᑯ ᒐ ᐸᒋ ‍ ᓂᑐᐛᐱᒥᑎᑯᒡ ᐊᑯ ᒐ ‍ ᔅᑐᑕᐃᑎᑯᒡ ᐛᔅ ᒋ ‍ ᓂᑐᐛᔨᒥᑎᓇᐛᐤ ᒐᒋ ᑕᔭᒄ ᐊᓐᑕ ᐊ ‍ ᑕᔭᓐ᙮
ᒋ ‍ ᒋᔅᒐᔨᑕᓇᐛᐤ ᒪᒃ ᑕᓐᑕ ᐊ ‍ ᐃᑐᑕᔭᓐ ᑭᔭ ᑕᓐᑕ ᒐᒋ ᐅᒋ ‍ ᐃᑐᑕᓄᐅᒡ ᐊᓐᑕ᙮”
ᒪᔅᑭᓄᐤ ᑭᔭ ᑕᑈᐅᓐ ᑭᔭ ᐱᒪᑎᓯᐅᓐ
ᑥᒥᔅ ᒪᒃ ᒋ ‍ ᐃᑕᐤ,
“ᐅᑎᐸᔨᒋᒐᐤ,
ᓇᒪ ᓂ ‍ ᒋᔅᒐᔨᑕᓇᓐ ᑕᓐᑕ ᒐ ‍ ᐃᑐᑕᔨᓐ,
ᑕᓐᑕ ᒐᒋ ᐅᒋ ‍ ᒋᔅᒐᔨᑎᒪᒡ ᑕᓐᑕ ᒐᒋ ᐅᒋ ‍ ᐃᑐᑕᔭᒡ ᐊᓐᑕ ?”
ᒋᓴᔅ ᒋ ᐃᓯ ‍ ᐎᑎᒧᐛᐤ ᐊ ‍ ᐃᑕᑦ,
“ᓂᔾ ᐊᐅᒄ ᒪᔅᑭᓄᐤ ᑭᔭ ᑕᑈᐅᓐ ᑭᔭ ᐱᒪᑎᓯᐅᓐ,
ᓇᒪ ᐊᐛᓐ ᒋᑭ ᒋ ‍ ᓇᑕᐤ ᐅᑕᐎᒪᐛ ᒥᒄ ᓂᔾ ᐅᒋ᙮
ᓴᔅ ᒪᒃ ᐊ ‍ ᒋᔅᒐᔨᒥᔭᒄ ᓴᔅ ᒋᐸ ‍ ᒋᔅᒐᔨᒪᐛᐤ ᑭᔭ ᓄᑕᐎᔾ᙮
ᐊᓄᒡ ᒪᒃ ᓴᔅ ᒋ ‍ ᒋᔅᒐᔨᒪᐛᐤ ᑭᔭ ᓴᔅ ᔅᒋ ‍ ᐛᐱᒪᐛᐤ᙮”
ᐱᓕᑉ ᒋ ‍ ᐃᑕᐤ,
“ᐅᑎᐸᔨᒋᒐᐤ ᐛᐸᑎᔨᓇᓐ ᒪ ᐅᑕᐎᒪᐤ,
ᐊᐅᑯᓐ ᒥᒄ ᐊ ᐃᓯ ‍ ᓂᑐᐛᔨᑎᒪᑕᒡ᙮”
ᒋᓴᔅ ᒋ ᐃᓯ ‍ ᐎᑎᒧᐛᐤ ᐊ ‍ ᐃᑕᑦ,
“ᐱᓕᑉ,
ᓴᔅ ᐛᔅᑭᒡ ᑲ ‍ ᑕᔭᓐ ᐅᑕ ᐊ ‍ ᑕᔭᒄ ᐃᔭᐱᒡ ᒪᒃ ᓇᒪ ᒋᔅᒐᔨᒥᓐ ?
ᐊᓐ ᐊᐛᓐ ᑲ ‍ ᐛᐱᒥᑦ ᓴᔅ ᒋ ‍ ᐛᐱᒪᐤ ᐅᑕᐎᒪᐛ᙮
ᒐᒂᓐ ᒪᒃ ᐛᒋ ‍ ᑯᒂᒋᒥᔨᓐ ᒐᒋ ᐛᐸᑎᔨᑕᓐ ᐅᑕᐎᒪᐤ ?
ᐱᓕᑉ,
ᓇᒪᐎᔾ ᐊ ᒋ ‍ ᑕᑈᑕᓐ ᐊ ‍ ᐱᒋᔅᑯᐅᒃ ᐅᑕᐎᒪᐤ ᑭᔭ ᐅᑕᐎᒪᐤ ᐊ ‍ ᐱᒋᔅᑯᐅᑦ ?
ᓂ ‍ ᐸᐃᑯᓯᓇᓐ᙮”
ᐊᑯ ᒋᓴᔅ ᐊᑕᑦ ᐊᓂᔭᔪᐛ ᐅᒋᔅᒋᓄᐊᒧᐛᑭᓇ,
“ᐅ ᑲ ᐃᓯ ‍ ᐃᔨᒥᐃᑎᑯᒡ ᒋᓴᒪᓂᑐᐤ ᓂᒋ ‍ ᐃᑎᓱᒥᒄ ᒐᒋ ᐃᔅᒋᔄᐅᒡ᙮
ᐅᑕᐎᒪᐤ ᐊᓐ ᑲ ‍ ᐱᒋᔅᑯᐅᑦ ᐃᑐᑎᒻ ᒪᒥᔅᑲᒡ ᐃᑐᐅᓇ ᓂᔾ ᐅᒋ᙮
ᐸᒋ ᑕᑈᑐᐅᒄ ᐅ ᐊ ‍ ᐃᑎᑎᑯᒡ ᐊ ‍ ᐱᒋᔅᑯᐅᒃ ᐅᑕᐎᒪᐤ ᑭᔭ ᐅᑕᐎᒪᐤ ᐊ ‍ ᐱᒋᔅᑯᐅᑦ᙮
ᐊᑲ ᒋ ‍ ᑕᑈᑎᒧᐛᒂ ᐅ ᐊ ‍ ᐃᑎᑎᑯᒡ,
ᑕᑈᑐᐅᒄ ᐊᓐ ᐅᒋ ᑕᓐ ᑲ ᐃᓯ ‍ ᓂᓇᐧᑯᐤ ᒪᒥᔅᑲᒡ ᐃᑐᑎᒪᓐ᙮
ᑯᐃᔅᒄ ᒋ ‍ ᐎᑎᒪᑎᓇᐛᐤ,
ᐊᓐ ᐊᐛᓐ ᑲ ᐸᒋ ‍ ᑕᑈᔭᔨᒥᑦ ᒋᑭ ‍ ᐃᑐᑎᒻ ᑕᓐ ᐊ ᐃᓯ ‍ ᐃᑐᑎᒧᒡ ᑭᔭ ᐊᑐᐎᔅ ᒪᒥᔅᑲᒡ ᒐᒂᔪᐛ ᒋᑭ ‍ ᐃᑐᑎᒻ ᐛᔅ ᐊᓐᑕ ᓄᑕᐎᔾ ᐊ ‍ ᑕᑦ ᓂᔾ ᑭᔭ ᓂᑭ ‍ ᑕᓐ᙮
ᓂᑭ ‍ ᐃᑐᑕᓐ ᑕᓐ ᐊ ᐃᓯ ‍ ᓂᑐᑎᒪᔭᒄ ᓂᑦ ᐃᓯᓂᐧᑲᓱᐅᓐ ᐊᐱᒋᑕᔭᒂ,
ᐊᑯ ᒪᒃ ᒐ ‍ ᓄᒂᒡ ᐊ ‍ ᐃᔅᐱᔅ ᒋᔅᑕᔨᑕᑯᓯᑦ ᒋᓴᒪᓂᑐᐤ ᐊᓂᔭ ᐅᒋ ᑕᓐ ᐊ ᐃᓯ ‍ ᐃᑐᑎᒥᔨᒋ ᐅᑯᓴ᙮
ᒥᒄ ᑕᓐ ᒐ ᐃᓯ ‍ ᓂᑐᑎᒪᔭᒄ ᓂᑦ ᐃᓯᓂᐧᑲᓱᐅᓐ ᐊ ‍ ᐊᐱᒋᑕᔭᒄ ᓂᑭ ‍ ᐃᑐᑕᓐ᙮”